paragraph_text: Gruškalica je vibracijski stol koji radniku olakšava poravnavanje <u>araka</u> prije rezanja u brzorezaču, postavljanja u tiskarski stroj, savijačicu ili <u>pisač</u>. Gruškalica je stroj koji pomoću vibracija poravnava složaj papira i na taj ga način priprema za daljnje radnje kao što su štancanje, uvez i rezanje. Gruškalice se koriste u tiskarama, knjigovežnicama i također u različitim poduzećima. To su strojevi za korištenje u prometnim uredima, trgovinama i drugim sredinama u kojima se puno papira svakodnevno obrađuje.